ནས་ བརྩམས་
།
ཏེ། འདུས་ བྱས་ ཀྱི་ ཆོས་ ཐམས་ཅད་མི་རྟག་པར་མཐོང་ངོ་། །ཞེས་པའི་བར་བཀླག ཕྱག་
གི་སྐབས་ཕྱག་དངོས་སུ་ལྕོགས་ན་མཆོག་ཏུ་འགྱུར་ཞིང་མི་ནུས་ན་ཐལ་མོ་སྦྱར་ལ་རྩེ་གཅིག་གུས་པས་ཡིད་ཀྱིས་
གལ་ཏེ་རྟོག་པ་ཆེན་པོ་ཡོངས་སུ་རྒྱས་པའི་མདོ་ལྟར་ན་དབུ་ནས་བརྩམས། བྱང་ ཆུབ་ ཀྱི་ སྙིང་
པོར་ མངོན་ པར་ རྫོགས་ པར་ འཚང་རྒྱའོ། །ཞེས་པའི་བར་བརྗོད། དེ་ནས་མཆོད་ཅིང་བསྟོད་པ་
ནི། སྤྱོད་འཇུག་ལས་འབྱུང་བའི། རིན་ཆེན་སེམས་དེ་ སོགས། སླན་ཆད་མི་བགྱིད་དོ། །ཁྲུས་ཀྱི་
ཁང་པ་ སོགས། དེ་བཞིན་གཤེགས་དང་དེ་ཡི་སྲས་སོགས་བློ་ཀ་རེ་རེ། དེ་དག་སྐུ་ལ་
སོགས། དེ་ནས་དེ་ལ་སོགས། བརྒྱན་པར་བགྱི། སྟོང་གསུམ་ཀུན་ཏུ་དྲི་ངད་སོགས་ནས།
ཕྱག་བྱ།
130

སངས་རྒྱས་དཔའ་བོ་རབ་བདུན་གྱི་ཆོ་ག་དང་སྭཙྪ་གདབ་ཚུལ་སོགས་ཉེར་མཁོ་སྣ་ཚོགས།
ངེས་ པར་ ཀུན་ ཏུ་ འབྱུང་ གྱུར་ ཅིག །བར་བརྗོད། དེ་ནས་གཟུངས་སྔགས་བཟླ་ཞིང་བསྐོར་བ་བྱ་བ་
ནི། ། ཐར་མདོ་ལྟར་ན། དེ་ ནས་ ཚོགས་ ཀྱི་ ནད་ ནས་ སོགས་བརྗོད་ཅིང་གཟུངས་སྔགས་ལན་བརྒྱ་རྩ་
བརྒྱད་བཟླས་པའི་མཇུག་ཏུ་དཀོན་མཆོག་གསུམ་པོ་རེ་རེ་ལ་བསྐོར་བ་བདུན་རེ་སྟེ་ཉེར་གཅིག་བྱ།
དེའི་ཚེ་རྒྱལ་
བ་སྲས་དང་བཅས་པའི་སྐུ་ལས་འོད་ཟེར་དཔག་ཏུ་མེད་པ་བྱུང༌། བདག་སོགས་སེམས་ཅན་ཐམས་ཅད་ལ་ཕོག་
པས་སྡིག་སྒྲིབ་ཉེས་ལྟུང་ཐམས་ཅད་བ་མོ་ལ་ཉི་མས་རེག་པ་ལྟར་སང་གིས་དག་པར་མོས་ལ། སྔགས་ འདི་
དུས་ གཅིག་ ལ་ སོགས་ནས་མཇུག་ཡོངས་སུ་རྫོགས་ཀྱི་བར་མཐར་ཆགས་སུ་བཀླག རྟོག་པ་ཆེན་པོ་ལའང་། དེ་
ནས་ བཅོམ་ ལྡན་ འདས་ ལ་ བྱང་ ཆུབ་ སེམས་ དཔའ་ སོགས་བརྗོད་ཅིང་གཟུངས་བཟླ་བ་དང་
བསྐོར་བ་སོགས་སྔ་མ་ལྟར་བྱའོ། །སླར་ཡང་མདོའི་དབུ་ནས་བརྩམས་ཏེ་ཕྱག་འཚལ། མཆོད་པ། གཟུངས་
སྔགས། བསྐོར་བ། བཤགས་པ་མཇུག་གྲུབ་ཀྱི་བར་ལན་གཉིས་སུ་བསྐྱར་ཞིང་ཡོངས་བསྡམས་ལན་གསུམ་གྲུབ་
པའི་མཐར། ཇི་ སྙེད་ སུ་ དག་ སོགས་ཡན་ལག་བདུན་པ་སྔོན་དུ་འགྲོ་བའི་བཟང་པོ་སྤྱོད་པའི་སྨོན་ལམ་ཚང་
བར་གདབ། འདས་གཏོར། ༀ་ ཨཱཿ༔ བིཥྚཱནྟ་ཀྲྀ་ཏ་ཧཱུཾ་ ཕཊ་ ཀྱིས་བསང༌། སྭ་ བྷཱ་ བས་སྦྱང༌། སྟོང་
པའི་ངང་ལས་ཧཱུཾ་ལས་གཏོར་གཞོང་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་
དུ་བཅུད་ཨོཾ་ཡིགྀ་ཞུ་བ་ལས་བྱུང་བའི་གཏོར་རྫས་འདོད་ཡོན་གྱི་རྣམ་པ་མཆོད་པའི་
སྤྲིན་ ཕུང་ མཐའ་ ཡས་ པ་ སྤྲོ་ བར་གྱུར། ཨོཾ་ཨཱཿཧཱུྃ། གསུམ་གྱིས་བྱིན་བརླབ། ན་མཿསརྦ་
སོགས་ནམ་མཁའ་མཛོད་ཀྱི་སྔགས་རྒྱ་ལན་གསུམ་གྱིས་ཕུལ་ལ། མི་ མཉམ་ མཉམ་ པའི་ ལྷ་ ཁྱོད་
རྟག་ཏུ་བདག་ལ་ནི། །ཐུགས་རྗེའི་སྤྱན་གྱིས་གཟིགས་ཤིང་རྒྱུན་དུ་འགྲོ་བའི་
དཔལ། །བྱང་ཆུབ་མཆོག་གི་སྤྱོད་པ་བསྒྲུབ་བར་དམ་བཅས་པའི། །བདག་གི་རེ་
བའི་འབྲས་བུ་འདི་ཡང་མཆིས་པར་མཛོད། །གཏི་མུག་མུན་པ་འདྲ་བས་ལྡོངས་
གྱུར་ན། །བྱམས་མགོན་ཅི་སླད་བདག་ལ་ཐུགས་མི་བརྩེ། །ཁྱོད་ཀྱི་མཁྱེན་རབ་
བསྐལ་པའི་མེ་འདྲ་བས། །སེམས་ཀྱི་མུན་སེལ་སྒྲོན་མེ་བདག་ལ་སྩོལ། །མགོན་
པོ་ཐུགས་རྗེ་ཆེ་དང་ལྡན་གྱུར་པས། སེམས་ཅན་དོན་ལ་བསྐུལ་བ་མི་འཚལ་
131

1:|ཀྱང་བྱ་ ཀོང་སྤྲུལ་ཡོན་ཏན་རྒྱ་མཚོས་མཛད།
ཡང༌། །སྡུག་བསྔལ་རང་བཞིན་དབང་དུ་བདག་གྱུར་བས། །སྐྱོབ་པའི་སྤྱན་སྔར་
གདུང་བས་གསོལ་བ་འདེབས། །གང་ཞིག་ཕ་དང་མས་ནི་སྐྱོབ་པ་ལ། །ཤིན་ཏུ་
སྐྱོ་ངལ་མེད་པ་དེ་བཞིན་དུ། །འགྲོ་བའི་དོན་བརྩོན་མཛད་པ་ཁྱེད་ལགས་ཀྱིས། །
ཚེ་རབས་ཀུན་ཏུ་བདག་གི་སྐྱབས་མཛོད་ཅིག། མཆོད་སྦྱིན་གཏོར་མ་འདི་བཞེས་
ལ། །རྣལ་ འབྱོར་ བདག་ ཅག་ སོགས་ཀྱིས་འདོད་དོན་གསོལ། དེ་ནས་ཆ་གསུམ་སྤྱི་ལྟར་བཏང༌། ཉིན་གྲངས་
མང་པོ་ལྟ་བུར་ཆ་གསུམ་མི་ལྕོགས་ན་འདས་གཏོར་སྔར་ལྟར་ལ། གཏོར་མ་གཅིག་གོང་བཞིན་བྱིན་རླབས། ཨོཾ་
སརྦ་ལོ་ཀ་པཱ་ལ་བྷཱ་ཏ་བིབྷཱན་ན་མཿསརྦ་སོགས་ནས། གྲྀ་ཧྥེ་དཾ་བ་ལྱཱ་དི་སྭཱ་ཧཱ། ཞེསནམ་
མཁའ་མཛོད་ཀྱི་སྔགས་རྒྱ་ལན་གསུམ་གྱིས་བསྔོས། ། འཇིག་ རྟེན་ སྐྱོང་ བ་ གྲགས་ ལྡན་པ། །གཙང་
རིས་དཔལ་མགོན་བདུན་ཅུ་ལྔ། །འཁོར་དུ་གཏོགས་པའི་སྡེ་བརྒྱད་སོགས།
མི་དང་མི་མིན་འབྱུང་པོའི་ཚོགས། །བདག་གི་རྣམ་ལྔའི་མཆོད་པ་དང༌།
མཆོད་སྦྱིན་གཏོར་མ་བླང་བར་མཛོད། །དེ་དག་རྣམས་ཀྱི་བརྩོན་འགྲུས་དང༌། །
གཟི་བརྗིད་དབང་ཕྱུག་སྟོབས་ཀྱིས་ཀྱང༌། །མི་ཤིས་པ་ཀུན་འཇོམས་གྱུར་ཅིག །
འཇིག་ རྟེན་ བདེ་ ཞིང་ ལོ་ལེགས་ དང་ ། །ཞེས་སོགས་ཀྱིས་གཙང་སར་དབུལ་ལོ། །དེ་ནས་མཆོད་པ་
ཁ་གསོས་ལ་རྗེས་ཆོག་ནི། མཆོད་པ་དྲི་མེད་ཡོངས་དག་པ། །རྣམ་མང་རྒྱ་ཆེ་ཐམས་ཅད་
དང༌། །སོ་སོའི་མངའ་ཐང་རྒྱ་ཆེན་དུ། །འོས་པ་བདེ་བར་སྦྱར་ཏེ་འབུལ། །ཞེས་པས་
མཆོད་ནས། མ་ འབྱོར་ པ་ དང་ སོགས་ཀྱིས་ནོངས་པ་བཤགས། རས་བྲིས་དང་རྟེན་ལ་བརྟན་བཞུགས་སྤྱི་
ལྟར་བྱས་ཀྱང་ཆོག རྡུལ་ཚོན་ལ། ༀ་ ཁྱེད་ ཀྱིས་སེམས་ཅན་སོགས་ཀྱིས་གཤེགས། ཕྱོགས་བཅུའི་
སངས་རྒྱས་ སྲས་དང་བཅས་པ་བདག་གིས་མཆོད་པས། སེམས་ཅན་མ་ལུས་
པ་ཐམས་ཅད་ས་བཅུ་ལ་གནས་པར་བགྱིས་ཏེ། ཀུན་གྱིས་དེ་བཞིན་གཤེགས་
པའི་ཡང་དག་པ་ཉིད་ཐུགས་སུ་ཆུད་པ་དང་ལྡན་པ་བགྱིད་པར་གྱུར་ཅིག ཅེས་དགེ་
།
།
132

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
བ་བསྔོ། དེ་ནས་བཀྲ་ཤིས་བརྗོད་པ་ནི། མེ་ཏོག་འཐོར་ལ། ཕུན་ སུམ་ ཚོགས་ པ་ སོགས་ཞལ་ནས་གསུངས་
པའི་ཚིགས་སུ་བཅད་པ་གང་ཡང་རུང་བ་ཞིག་བརྗོད་དོ། །སླར་མཆོད་པ་གསོ་ཞིང་གཙང་སྦྲ་དང་བཅས་པས་
མཚན་མོའི་ཐུན་དང་པོ་ལ། བདེ་གཤེགས་སྤྱི་ཕྱག་ནས་བརྩམས་ཏེ་ཤིས་བརྗོད་ཀྱི་བར་ཆོ་གས་ཁོག་དབུབ་
པའི་མདོ་ལན་གསུམ་དུ་བཀླག་པར་བྱའོ། །གསུམ་པ་ཆོ་གའི་ཚུལ་དེ་གཉིས་གང་གི་ཚེ་ནའང༌། དུས་རྒྱལ་བའི་
དུས་ཆེན་བཞི་པོ་ལྟ་བུ་འགྲིགས་ན་འགྱུར་ཆེ་བས་ལེགས། གནས་ཁང་དབེན༌ལ༌གཙང་མ་བྱི་དོར་བྱས་ཤིང་
གདུགས་དང་རྒྱལ་མཚན་བ་དན་སོགས་ཅི་འབྱོར་པས་བརྒྱན་ཅིང་དཀོན་མཆོག་གསུམ་གྱི་རྟེན་དང་མཆོད་པ་གོང་
སྨོས་ལྟར་བཀྲམ་པའི་དཀྱིལ་འཁོར་ཁང་པའི་དབུས་སུ་བསྐོར་བ་འགྲོ་བདེ་བར་བཀོད། ཙནྡན་ཨ་ག་རུ་སོགས་
གཙོ་བོར་གྱུར་པའི་དྲི་བཟང་པོའི་བདུག་སྤོས་མང་དུ་བསྡོགས་ལ་ཆོ་གའི་སྐབས་སུ་བདུག་ཐོག་མར་ཡན་ལག་
ལྔ་ཁྲུས་ཤིན་ཏུ་དག་པར་བྱས་ལ། བཟའ་བཏུང་དང་གཤང་གཅིའི་རྗེས་སུའང་ལྕོགས་ན་ཁྲུས་དང༌། མི་ལྕོགས་
ན་ཆབ་ལེན་པའམ་ཁྲུས་ཆུས་འཐོར། གོས་གསར་པ་གཙང་མ་བགོ །འདོན་རྒྱུའི་གླེགས་བམ་ཡང་སྟེགས་
ཁེབ་བཟང་པོས་བཀབ་པའི་ཁྲིའུ་ལ་བཀོད་དེ། གུས་པ་དང་བཅས་པས་བཀླག་པ་ལས། གང་བྱུང་དུ་སྒྲེན་མོར་
འཇོག་པ་དང༌། ལག་པ་ཟས་སོགས་མི་གཙང་བས་འབགས་པས་རེག་པ་ནམ་ཡང་མི་བྱ། མི་གཅིག་གམ་ཉི་ཤུ་
མན་ཆད་ལྷན་ཅིག་ཏུ་འཚོགས་རུང་ཞིང༌། ཐམས་ཅད་ཀྱང་དད་གུས་ལྷག་པའི་བསམ་པ་རྣམ་པར་དག་པས་
སེམས་གཞན་དུ་མི་གཡེང་བར་སྤྱོད་ལམ་མཐུན་ཅིང་འདུམ་པར་བྱ་བ་ལས། མི་མཐུན་པ་དང་རྩོད་ཅིང་ཁོང་
ཁྲོ་བར་བྱེད་ན་འགྱོད་ཚངས་སུ་མི་འགྱུར་བར་གསུངས་པས་རྟག་ཏུ་བག་ཡོད་པར་གནས་པ་དང༌། ཁ་ཟས་
ཀྱང་ཤ་ཆང་སྒོག་བཙོང་སྤང་བའི་དཀར་གསུམ་གྱི་བཟའ་བཏུང་གུང་ཚིགས་སོགས་ཚུལ་དང་མཐུན་པར་སྤྱོད།
གཙོ་བོར་ཉིན་ཞག་བདུན་དུ་གཉིད་སྤངས་སེམས་ཐག་པ་ནས་སངས་རྒྱས་དང་ཆོས་དང་དགེ་འདུན་དང་ཚུལ་
ཁྲིམས་གཏོད་པ་དོན་དམ་པའི་ལྷ་རྗེས་སུ་དྲན་ཅིང་སྡིག་པ་དང་ཉོན་མོངས་པ་ཡིད་ལ་མི་བྱེད་པར། དད་
པ་དང་དགའ་བ་ཆེན་པོས་མི་ནོར་མི་གཡེང་མི་འཁྲུགས་པར་ཉིན་རེ་བས་ཉིན་རེ་འགྲུས་པའི་སྙིང་རུས་བསྐྱེད་དེ་
མདོ་བཀླག་པ་དང༌། ཕྱག་མཆོད་གཟུངས་སྔགས་བསྐོར་བ་མཐོལ་བཤགས་རྣམས་རྒྱུན་མི་འཆད་པར་གཟབ་
ཅིང་བྱས་ལ། ཞག་དྲུག་ལོན་ནས་བདུན་པ་ལ་བབ་པའི་ནངས་མོར་སླར་ཡང་དཀྱིལ་འཁོར་ལ་དྲི་བཟང་གི་ཆུས་
ཆག་ཆག་བསྐྱར་ནས་བཏབ། འབྱོར་ན་མཆོད་པ་གསར་དུ་བརྗེ། ལུས་ཀྱང་སྤོས་ཆུས་བཀྲུས་ཤིང་བདུག་སྤོས་
རྒྱུན་མ་ཆད་པར་བདུག་སྟེཆོ་ག་ལ་འཇུག དེ་ལྟར་གཉིད་སོགས་ཀྱིས་བར་དུ་མཆོད་པར་ཞག་བདུན་ལེགས་པར་
གྲུབ་པ་ན། ཚེ་རབས་ཀྱི་སྡིག་ལྟུང་ཐམས་ཅད་བྱང་བའི་ལྟས་རྨི་ལམ་རྣམ་པ་ལྔ་གཞུང་གསལ་གང་ཡང་རུང་བ་
ཞིག་དོན་མི་ཟ་བར་འབྱུང་བར་འགྱུར་ཏེ། དེ་ལྟར་ཞག་བདུན་ཙམ་ཞིག་ངལ་བ་བྱས་པས་སྔོན་བསགས་ཀྱི་སྡིག་
སྒྲིབ་མ་ལུས་པ་བྱང་ཞིང་ངན་སོང་གསུམ་གྱི་སྐྱེ་སྒོ་བཅད་དེ་གཏན་གྱི་དོན་ཆེན་པོ་བདེ་བླག་ཏུ་འགྲུབ་ངེས་པ་འདི་
ལ་སྐལ་བཟང་སྙིང་རུས་དང་ལྡན་པ་རྣམས་ཀྱིས་གཡར་དམ་དུ་བྱ་བར་རིགས་སོ། །འོན་ཀྱང་བཤགས་པ་བྱས་
རློམས་དང་བྱེད་པར་ཆོག་པའི་འདུ་ཤེས་ཀྱིས་ཕྱིན་ཆད་སྡིག་ལྟུང་གི་འཕྲོ་མི་གཅོད་ན་སྔར་བྱས་འགྱོད་ཚངས་ཀྱི་
133

ཀོང་སྤྲུལ་ཡོན་ཏན་རྒྱ་མཚོས་མཛད།
ཆོ་ག་དོན་མེད་པར་འགྱུར་བས་སླད་ནས་ཉེས་པ་བསྡམ་པའི་ཡི་དམ་བརྟན་པར་བྱ་བ་རང་གཅེས་སོ། །དེང་སང་
བསྟན་པ་རིན་པོ་ཆེ་འཇིག་ལ་ཉེ་བའི་སྔ་ལྟས་གལ་ཆུང་ཆོས་ལ་བྱེད་པའི་དུས་ངན་ཤར་བའི་དབང་གིས་ཞག་
བདུན་གྱི་ངལ་བ་ཙམ་ཡང་ཁྱད་དུ་གསོད་མི་ནུས་པ་རྒྱུ་མཚན་དུ་བྱས་ནས། ཆོ་ག་འདི་ཉིད་ལག་ཏུ་ལེན་པ་ཉིན་
མོའི་སྐར་མ་ལྟར་དཀོན་པར་མཐོང་བས། ཅིས་ཀྱང་ཞག་གྲངས་ལ་གཉིད་སྤང་པ་སོགས་མི་ནུས་ན་ཞག་གཅིག་
ལ་རྣམ་པར་དག་པའི་དགེ་སློང་བདུན་གྱིས་ཉིན་མཚན་ལན་དྲུག་ཏུ་ཆོ་ག་ཚད་ལྡན་བགྱིད་དུ་བཅུག་ནའང་ཕན་
ཡོན་རྗེས་མཐུན་པ་ཐོབ་ཅིང༌། དེར་མ་ཟད་ཞག་གྲངས་བཞི་བཅུ་ཞེ་དགུར་ཉིན་མོ་ལན་གསུམ་གྱི་ཆོ་ག་རང་ངམ་
གཤིན་པོའི་དོན་དུ་བརྩམ་པའམ། ཞག་བདུན་ནམ། ཐ་ན་ཉིན་གཅིག་ལ་གུས་པའི་སེམས་ཀྱིས་ཆོ་ག་དང་མདོ་
བཀླག་པ་བགྱིས་ཀྱང་དེའི་འབྲས་བུ་ཆུད་མི་ཟ་བར་བརྩོན་པ་དང་ལྷག་བསམ་གྱི་ཚོད་དང་སྦྱར་བའི་ཕན་ཡོན་
མཐོང་སྟེ། མདོ་ཉིད་ལས། ང་མྱ་ངན་ལས་འདས་པའི་འོག་ཏུ་རིགས་ཀྱི་བུའམ། རིགས་ཀྱི་བུ་མོ་གང་ལ་ལས་
ཉིན་གཅིག་གམ། དུས་གཅིག་གམ། མཚན་གཅིག་གམ། སྐད་ཅིག་མ་གཅིག་ལ་ཕྱོགས་བཅུ་དུས་གསུམ་དུ་
གཤེགས་པའི་སངས་རྒྱས་དང༌། མདོ་སྡེ་བཅུ་གཉིས་དང༌། བྱང་ཆུབ་སེམས་དཔའི་དགེ་འདུན་ཆེན་པོ་རྣམས་ལ་
ཕྱག་འཚལ་ཞིང་ཐེག་པ་ཆེན་པོ་ཚུལ་བཞིན་དུ་ཡིད་ལ་བྱེད་པ་དང༌། དོན་དམ་པའི་བདེན་པ་ལ་བསམས་ན་
གང་ཟག་དེ་ནི་སྐད་ཅིག་མ་སེ་གོལ་གཏོགས་པ་ཙམ་གྱིས་མི་དགེ་བ་བཅུ་དང༌། མཚམས་མེད༌པ༌ལྔ༌དང༌། མཉམ་
པ་ཉིད་ལ་སྐུར་བ་དང༌། ཀུན་ནས་ཉོན་མོངས་པའི་ལས་ཐམས་ཅད་ཡོངས་སུ་མ་ལུས་པ་འབྱང་བར་འགྱུར་
རོ། །གལ་ཏེ་དགེ་སློང་ངམ། དགེ་སློང་མའམ། བྱང་ཆུབ་སེམས་དཔའམ། དགེ་སྦྱོང་ངམ། དགེ་སྦྱོང་མས་སེམས་
ཀྱི་རང་བཞིན་སྟོར་ནས་རྩ་བ་བཞི་དང༌། སྡོམ༌པ༌བརྒྱད༌ཉམས༌པ༌དང༌། མི་དགེ་བ་བཅུ་དང༌། མཚམས་མེད་
པ༌ལྔ༌བྱས༌པ་དང༌། མཉམ་པ་ཉིད་ལ་སྐུར་པ་རྣམས་ཕྱོགས་བཅུ་དུས་གསུམ་དུ་གཤེགས་པའི་སངས་རྒྱས་ཀྱི་
མཚན་ལ་དད་པ་བསྐྱེད་དེ་ཕྱག་འཚལ་ན་འདི་ལྟ་བུའི་ལས་ངན་པ་ཀུན་མ་ལུས་པར་འབྱང་བར་འགྱུར་རོ། །
ཞེས་རྫོགས་པའི་སངས་རྒྱས་གཉིས་སུ་མི་གསུང་བ་ཚད་མའི་བཀའ་ལ་རྣམ་ཀུན་ཡིད་ཆེས་པ་དེ་ལ་ནང་པའི་
གང་ཟག་ཅེས་ བྱ་བ་ཡིན་ནོ། ། །བསྟན་ ཞབས་ ཆུ་ ལྷའི་ ཕངས་ པར་ ཕྱོགས་པའི་དུས། ། །ནོངས་ བ་ རྒྱལ་མཚན་
བཞིན་དུ་ཕྱར་བ་ཡི། །ཙོ་བྲེག་སྡིག་ཅན་བདག་འདྲར་འགྱོད་པའི་སེམས། །རྙེད་ནས་འགྱོད་ཚངས་བཀའ་བཞིན་
བགྱིད་ནུས་ཤོག །ཚེ་རབས་སྡིག་ལྟུང་ཀུན་བྱང་སྟེ། །ངན་པར་འགྲོ་བའི་ལམ་རྒྱུན་ཆད། །ཞི་བ་ཐར་མཆོག་སྒོ་མོ་
རུ། །བདག་སོགས་སྐྱེ་དགུ་འཇུག་གྱུར་ཅིག །ཅེས་པའི་ཟིན་ཐུན་ཙམ་འབྲི་བར་སྔར་ནས་འདུན་པའི་ཐོག་འཕགས་
བོད་ཀྱི་གཞུང་ལུགས་མང་དུ་གསན་པའི་མཁྱེན་དཔྱོད་རྣམ་པར་ཡངས་པ་སྒྲུབ་བླ་མ་ཀརྨ་བཀྲ་ཤིས་འོད་ཟེར་
ནས་ཉམས་བཞེས་ཚུལ་བཞིན་མཛད་པ་ལ་ཉེ་བར་མཁོ་བས་ཡང་ཡང་བསྐུལ་བ་དང༌། མཁན་ཆེན་བླ་མ་ཟླ་
བཟང་རིན་པོ་ཆེ་ནས་ཀྱང་གསུང་གི་གནང་བ་སྩལ་བས་མཚམས་སྦྱར་ཏེ། ཤཱཀྱའི་རྗེས་འཇུག་རྟགས་ཙམ་
འཛིན་པ་ཀརྨ་ངག་དབང་ཡོན་ཏན་རྒྱ་མཚོ་ཕྲིན་ལས་ཀུན་ཁྱབ་དཔལ་བཟང་པོས་དཔལ་སྤུངས་ཡང་ཁྲོད་དུ་
བགྱིས་པ་དགེ་ལེགས་འཕེལ། གསུང་རབ་མཆོག་འདི་ཉམས་སུ་ལེན་པའི་ཚུལ། །གང་འདི་སྒྲུབ་བླ་རྒྱལ་རོང་ཁྲོ་
ཆུ་པ། ཤེས་རབ་ཅེས་པས་སྤར་བསྒྲུབས་བསོད་ནམས་དེས། བསྟན་དང་བསྟན་འཛིན་འཕེལ་རྒྱས་བདག་གཞན་
134

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
Jeen
કાના ધ
འགྲོའི། །དོན་གཉིས་ལྷུན་གྱིས་འགྲུབ་པའི་རྒྱུར་གྱུར་ཅིག སརྦ་མངྒ་ལམ།
135

(au་gil༧ji ཀོང་སྤྲུལ་ཡོན་ཏན་རྒྱ་མཚོས་མཛད།